Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 63/07)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: artikel 5

BOB ( ) BGB (x)

Nationalt sagsnummer: 398 99 002.6

1. Medlemsstatens ansvarlige myndighed

Navn: Deutsches Patent- und Markenamt

Markenabteilung 3.2

Adresse: D-80297 München

Tlf. (49-89) 21 95-46 22

Fax (49-89) 21 95-41 43.

2. Ansøgende sammenslutning

2.1. Navn: Schutzverband Nürnberger Bratwürste e. V.

2.2. Adresse: Rathaus, Hauptmarkt 18, D-90403 Nürnberg

2.3. Sammensætning: Producent/Forarbejdningsvirksomhed (x) andet ( ).

3. Produktets art: Klasse 1.7, kødprodukter.

4. Varespecifikation (sammenfatning af betingelserne i artikel 4, stk. 2):

4.1. Navn: Nürnberger Bratwürste/Nürnberger Rostbratwürste.

4.2. Beskrivelse: 7-9 cm lang pølse, middelgroft hakket, i et stramtsiddende skind bestående af fåretarme; stykvægt, rå, ca. 20-25 g; sammensætning: rent svinekød, hvorfra fedtet delvis er fjernet, uden farvning, som skyldes saltning (bortset fra Bratwurst, som er røget efter saltning), med varierende krydderiblanding alt efter den traditionelle opskrift; navnlig merian er typisk; andelen af kødprotein uden bindevævsprotein skal mindst udgøre 12 %, og det absolutte fedtindhold må højst udgøre 35 %; andelen af kødprotein uden bindevævsprotein i kødproteinet skal mindst udgøre 75 % vol. (histometrisk) eller mindst 80 % (kemisk).

4.3. Geografisk område: Byen Nürnberg og nærmeste omegn.

4.4. Bevis for oprindelse: Fremstillingen af Bratwurst i Nürnberg er en flere århundreder gammel tradition, som kan spores tilbage til 1462. Den typiske størrelse på Nürnberger (Rost-) Bratwurst kan mindst spores tilbage til 1573. Nürnbergs beliggenhed, nemlig hvor to vigtige handelsveje krydsede hinanden, medførte, at der på et tidligt tidspunkt kunne fås krydderier i Nürnberg til fremstilling af Bratwurst. I dag fremstilles denne pølse i Nürnberg af ca. 150 slagtere og seks industrivirksomheder. Ved at offentliggøre opskriften, føre streng kontrol og begrænse fremstillingen til byen Nürnberg og nærmeste omegn har Nürnberg medvirket til at sikre, at pølsen har bevaret sine særlige geografiske kendetegn.

4.5. Fremstillingsmetode: Det hakkede kød blandes med krydderierne til en homogen masse. Denne masse fyldes i tætsluttende fåretarme. Nürnberger (Rost-) Bratwurst forhandles kogt, færdigstegt eller rå. En typisk specialitet sydpå er Bratwurst, som er marineret med løg og krydderier, og Bratwurst, som er røget efter saltning.

4.6. Tilknytning: Den århundreder gamle tradition for fremstilling af Bratwurst i Nürnberg og nærmeste omegn, som stadig holdes i hævd, den høje kvalitet, som der i lang tid er blevet ført kontrol med, og den lille, usædvanligt formede pølse har bevirket, at Nürnberger (Rost-) Bratwurst er kendt og meget værdsat i Tyskland og i hele resten af verden. Det forlyder således, at allerede Goethe og Jean-Paul fandt Nürnberger (Rost-) Bratwürste så velsmagende, at de fik dem tilsendt pr. post. Fra begyndelsen af det 19. århundrede kom tyske og udenlandske aristokrater og velhavere i det berømte etablissement Bratwurst-Glöcklein. I dag er et besøg et af de mange steder, hvor der serveres Nürnberger (Rost-) Bratwürste i Nürnbergs bymidte, et fast punkt på programmet for et besøg i Nürnberg.

4.7. Kontrolinstans Bayerische Landesanstalt für Ernährung Postfach 95 01 40, D - 81517 München Lacon GmbH Weingartenstraße 15, D - 77654 Offenburg Bayerisches Staatsministerium für Arbeit und Sozialordnung, Familie, Frauen und Gesundheit D - 80792 München.

4.8. Mærkning: "Nürnberger Bratwürste g.g.A", "Nürnberger Bratwürste geschützte geographische Angabe", "Nürnberger Rostbratwürste g.g.A." eller "Nürnberger Rostbratwürste geschützte geographische Angabe".

4.9. Krav i nationale bestemmelser: Ingen

EF-nr.: G/D/00190/2001.02.09.

Dato for modtagelsen af den fuldstændige ansøgning: 14. december 2001.